Die repokoers, die koers waarteen banke geld by die SARB leen, bly dus op 7%. Die prima-uitleningskoers, die koers wat banke van klante vra, bly ook onveranderd op 10.5%.
Lesetja Kganyago, goewerneur van die SARB, het gesê die monetêrebeleidskomitee is steeds bekommerd oor plaaslike ekonomiese groeivooruitsigte wat uiters uitdagend gebly het, na aanleiding van die inkrimping in die BBP in die eerste kwartaal van vanjaar.
Kganyago het gesê die SARB verwag voedselinflasie sal ŉ hoogtepunt van 12.6% bereik in die laaste kwartaal van 2016. “Daar is geen duidelike tekens van herstel in die landbousektor nie en voedselinflasie sal na verwagting vir ŉ geruime tyd hoog bly,” het hy gesê.
Die SARB het die repokoers vanjaar met ŉ kumulatiewe 75 basispunte verhoog, met die laaste verhoging van 25 basispunte in Maart. Vakbonde: skoenmaker hou by jou lees | Die Vryburger
Vivian Atud, ‘n ekonoom van die Vryemark-stigting, sê enige vakbond wat in die toekoms ‘n belangrike rol in die Suid-Afrikaanse arbeidsmark wil speel, móét die belange van sy lede voorop stel.
Atud sê Suid-Afrikaanse werkers word al hoe meer bewus van hul regte en sal in die toekoms net nóg groter eise aan vakbonde stel.
In ’n onderhoud met Die Vryburger, het ’n voormalige vakbond persoonlikheid gesê dat vakbonde wat nie by hulle roeping en taak bly nie, van geen waarde is nie.
Vakbonde wat soos Solidariteit, slegs 25% van sy vermoë aan arbeidsake spandeer, sal uiteindelik van geen waarde wees vir sy lede nie, en moet eerder ontbind, het hy gesê.
Hy het daarop gewys dat lede die reg het om ontslae te raak van leiers wat hulle bemoei met ander sake, terwyl die lede se belange op die agtergrond bly.